Document ID: /fineweb-2-swissfilter-quality_10-filterrobots/filtered/05603.jsonl.gz/3

CILJ - 3: Razgovarati o značenju riječi din
CILJ - 4: Musliman respektira sve ljude i njihova uvjerenja i načine života
CILJ - 5: Ponoviti suru Nasr i Leheb
Haris-ef.: Esselamu alejkum
Danas učimo prvu suru u ovome drugom nivou mektebske pouke. To je sura el-Kafirun.
Kao i prošlih puta, najbolji način učenja sure napamet je slušanjem. Pa da krenemo.
I dalje ostaju važiti ona pravila da učimo u više navrata sve dok ne naučimo suru tako da ne moramo misliti šta dolazi posije.
Idemo, s Bismillom
Sura el-Kafirun
Prijevod
E'UZUBILLAHI MINE-Š-ŠEJTANI-R-RADŽIM
BISMILLAHI-R-RAHMANI-R-RAHIM
- KUL JA EJJUHE-L-KAFIRUN
- LA E’ABUDU MA TA’BUDUN
- VE LA ENTUM 'ABIDUNE MA E’ABUD
- VE LA ENE 'ABIDUN MA ’ABETTUM
- VE LA ENTUM 'ABIDUNE MA E’ABUD
- LEKUM DINUKUM VE LIJE DIN.
Tražim zaštitu Allahovu od šejtana prokletog
U ime Allaha, Milostivog, Samilosnog!
- Reci: "O vi nevjernici,
- ja se neću klanjati onima kojima se vi klanjate,
- a ni vi se nećete klanjati Onome kome se ja klanjam;
- ja se nisam klanjao onima kojima ste se vi klanjali,
- a i vi se niste klanjali Onome kome se ja klanjam,
- vama - vaša vjera, a meni - moja!”
Zapamti!
- Sura el-Kafirun govori o nevjernicima ili o osobama koje poriču i negiraju vjerovanje
- Ova sura ima vrijednost kao i jedna četvrtina Kur'ana
- I ova sura počinje sa riječi KUL - RECI, kao i sure Ihlas, Felek i Nas.
- Ovu suru je lijepo učiti na sabahskom sunnetu
Učenje novih sura uvijek mora biti praćeno ponavljanjem onih koje smo prije naučili.
Zajedno sa surom Kafirun ponavljamo sure Nasr i Leheb.
Pokušaj ih proučiti i prisjetiti se osnovnih informacija o njima. Ako imaš potrebu brzo pročitati šta smo govorili o tim surama prije – ispod su linkovi na te lekcije.